Lav et referat af nedenstående tekst:

Tekst:
Computerne arbejder på højtryk, mens omkring 1.000 gamere skyder og slåsser sig gennem to dages virtuelle og drabelige kampe. I Gigantium spiller glade amatører og halv-professionelle om flere hundrede tusinde kroner i præmiepenge. Her kan du få lidt indblik i, hvor stort arrangementet i Gigantium egentligt er. Vi var med under åbningen fredag aften. Der bliver kæmpet i spillene Counter Strike, League of Legends og seks andre turneringer, og der skal klikkes mange hundrede tusinde gange, inden vinderholdet kåres natten til søndag. De bedste spillere i verden, og dem er der omkring 12 millioner af, tjener millioner af kroner på højt profilerede turninger, der følges af mange millioner seere verden over. De bedste spillere øver sig otte timer om dagen i computerspillet, der stiller store krav til spillernes koordination, samarbejdsevne og evner til at koncentrere sig i lange perioder af gangen. Hvis du ikke lige er helt med på, hvad Counter Strike - eller CS:GO - går ud på, så bliv lidt klogere her. Et af det bedste hold i verden er danske Astralis, der har nordjyske Andreas Højslet fra Aars på holdet. Og hvis man tror, at spillerne kommer sovende til succes på en kost bestående af chips og cola, kan man godt tro om. De bedste spillere har ansat deres egne fysiske trænere, der holder spillerne og deres koncentrationsevner i topform. AaB stiller med eget hold eSport er så hastigt voksende, at den nordjyske topklub AaB af 1885, der driver Superliga-holdet AaB, også har oprettet en eSport-afdeling og har hold med til Geeks Gone Wild. Blåstemplingen betyder, at eSportens popularitet bare vokser og vokser og får flere og flere kommercielle interesser. Og den store popularitet og mange deltagere stiller derfor enorme krav til logistikken bag et fyldt Gigantium. Se her, hvordan arrangørerne har løst den opgave. Hvis du vil følge med i aftenens kampe Følg med live på alle platforme TV2 Nord er på plads i hallen, og du kan følge med i Nordjyllands største e-sports event live på fjernsynet på TV2 Nord Salto fra klokken 19.40 og en time frem. Josefine Brader er vært, og i udsendelsen har hun spændende gæster på besøg, og vores journalister har forberedt en række spændende indslag. Er du mere til at følge med på Instagram, så er journalist Sophie Schou Jensen klar med stories på TV2 Nords Instagram-profil. Hvis Facebook er dit foretrukne medie, så sender vi udsendelsen live på Facebook fra 19.40.

Referat:
Aalborg står i weekenden i gamernes tegn. Omkring 1.000 gamere er samlet i Gigantium, og TV2 Nord sender live i aften fra hallen. Bliv klogere på Geek Gone Wild her.